इलाहाबाद। फूलपुर लोकसभा चुनाव के मतदान की तारीख जैसे-जैसे नजदीक आ रही है वैसे-वैसे राजनीतिक दलों के समीकरण भी बिगड़ रहे हैं। इसका प्रत्यक्ष उदाहरण कांग्रेस के बदले सियासी सुर को देखकर लगाया जा सकता है। फूलपुर लोकसभा चुनाव के लिए सबसे पहले अपने प्रत्याशी की घोषणा करने वाली कांग्रेस अब बदले समीकरण के बाद बैकफुट पर दिखाई देने लगी है। फूलपुर लोकसभा से अपनी ताकत दिखाने के मूड में रहे राहुल गांधी ने अब इस चुनाव से किनारा कर लिया है । वह अब फूलपुर में उपचुनाव के लिए कोई जनसभा करने नहीं आएंगे।